
                        Αθήνα 17  Ιουνίου  2009
Προς 
τις Εταιρείες Ορκωτών  Ελεγκτών 

[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα:
ΥΠΟΔΕΙΓΜΑ «ΕΚΘΕΣΗΣ ΑΝΕΞΑΡΤΗΤΗΣ ΑΞΙΟΛΟΓΗΣΗΣ ΤΟΥ ΒΑΘΜΟΥ ΣΥΜΜΟΡΦΩΣΗΣ ΤΗΣ [ΕΠΩΝΥΜΙΑ] ΣΤΙΣ ΑΠΑΙΤΗΣΕΙΣ ΠΟΥ ΠΡΟΒΛΕΠΕΙ Η ΑΠΟΦΑΣΗ 1/506/8.4.2009 ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ».

Σε εκτέλεση της υπ' αριθμ. ΣΤ΄6/17.6.2009 απόφασης του Εποπτικού Συμβουλίου σας διαβιβάζουμε το ΥΠΟΔΕΙΓΜΑ «ΕΚΘΕΣΗΣ ΑΝΕΞΑΡΤΗΤΗΣ ΑΞΙΟΛΟΓΗΣΗΣ ΤΟΥ ΒΑΘΜΟΥ ΣΥΜΜΟΡΦΩΣΗΣ ΤΗΣ [ΕΠΩΝΥΜΙΑ] ΣΤΙΣ ΑΠΑΙΤΗΣΕΙΣ ΠΟΥ ΠΡΟΒΛΕΠΕΙ Η ΑΠΟΦΑΣΗ 1/506/8.4.2009 ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ».
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Κοινοποίηση:

· Επιστημονικό Συμβούλιο Σ.Ο.Ε.Λ. 
· Υπηρεσία Μητρώου του Σ.Ο.Ε.Λ. 

ΕΚΘΕΣΗ ΑΝΕΞΑΡΤΗΤΗΣ ΑΞΙΟΛΟΓΗΣΗΣ ΤΟΥ ΒΑΘΜΟΥ ΣΥΜΜΟΡΦΩΣΗΣ ΤΗΣ [ΕΠΩΝΥΜΙΑ] ΣΤΙΣ ΑΠΑΙΤΗΣΕΙΣ ΠΟΥ ΠΡΟΒΛΕΠΕΙ Η ΑΠΟΦΑΣΗ 1/506/8.4.2009 (1) ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Προς την 

Διοίκηση της [ΕΠΩΝΥΜΙΑ]
(για υποβολή στην Επιτροπή Κεφαλαιαγοράς ) 

[ΗΜΕΡΟΜΗΝΙΑ]

Αξιότιμοι κύριοι

Υποβάλλουμε την έκθεσή μας σχετικά με τα αποτελέσματα της εργασίας που περιγράφεται στην επιστολή ανάθεσης με ημερομηνία [ΗΜΕΡΟΜΗΝΙΑ], με βάση το άρθρο 9 της Απόφασης 1/506/8.4.2009 της Επιτροπής Κεφαλαιαγοράς.. Σκοπός της έκθεσής μας είναι η αξιολόγηση της επάρκειας και αποτελεσματικότητας των διαδικασιών που εφαρμόζονται για την αποτροπή νομιμοποίησης εσόδων από εγκληματικές δραστηριότητες και τη χρηματοδότηση της τρομοκρατίας κατά την 31η Δεκεμβρίου 2008.

Η εργασία μας διενεργήθηκε  σύμφωνα με το Διεθνές  Πρότυπο 3000 (Έργα Διασφάλισης που δεν συνιστούν Έλεγχο ή Επισκόπηση Ιστορικής Οικονομικής Πληροφόρησης).

ΓΕΝΙΚΑ

Οι εταιρείες που εμπίπτουν στο Πεδίο Εφαρμογής του Άρθρου 1 της Απόφασης της Επιτροπής Κεφαλαιαγοράς, θεσπίζουν επαρκείς και κατάλληλες διαδικασίες ώστε να προλαμβάνουν και να εμποδίζουν τη διενέργεια συναλλαγών που συνδέονται με τη νομιμοποίηση εσόδων από εγκληματικές δραστηριότητες ή τη χρηματοδότηση της τρομοκρατίας. Η [ΕΠΩΝΥΜΙΑ]  (‘η Εταιρεία’] εμπίπτει στο ως άνω Πεδίο Εφαρμογής ως [ΠΕΡΙΓΡΑΦΗ ΤΗΣ ΜΟΡΦΗΣ ΤΗΣ Α.Ε.].

Οι διαδικασίες αυτές αφορούν τουλάχιστον;

(α) τη δέουσα επιμέλεια ως προς τους πελάτες,

(β) την αναφορά ύποπτων συναλλαγών,

(γ) τη φύλαξη αρχείων,

(δ) τον εσωτερικό έλεγχο,

(ε) την αξιολόγηση κινδύνου πελατών, επιχειρηματικών σχέσεων και συναλλαγών,

(στ) τη διαχείριση κινδύνου,

(ζ) τη διαχείριση της συμμόρφωσης, και

(η) την κατανομή καθηκόντων και ευθυνών.

To άρθρο 9 της Απόφασης της Επιτροπής Κεφαλαιαγοράς απαιτεί την υποβολή έκθεσης από τους εξωτερικούς ελεγκτές της εταιρείας. Η εργασία αυτή, διενεργείται κάθε τρία χρόνια και αξιολογεί την επάρκεια και αποτελεσματικότητα των διαδικασιών για την αποτροπή νομιμοποίησης εσόδων από εγκληματικές δραστηριότητες και τη χρηματοδότηση της τρομοκρατίας.

 Αντίγραφο της έκθεσης υποβάλλεται στην Επιτροπή Κεφαλαιαγοράς από την εταιρεία.

ΠΕΡΙΟΡΙΣΜΟΙ
Η εργασία  που διενεργήσαμε δεν θα μπορούσε να διασφαλίσει απόλυτα ότι όλα τα θέματα που θα μπορούσαν να θεωρηθούν ως ουσιώδεις αδυναμίες  σχετικά με την αξιολόγηση  του βαθμού συμμόρφωσης με τις απαιτήσεις, σύμφωνα με  το άρθρο 15 της απόφασης Επιτροπής Κεφαλαιαγοράς 1/506/8.4.2009 θα αποκαλυφθούν. Ουσιώδης αδυναμία  υπάρχει όταν ο σχεδιασμός του συστήματος εσωτερικού ελέγχου δεν περιορίζει τον κίνδυνο να συμβούν και να μην αποκαλυφθούν σημαντικά λάθη ή ανωμαλίες εντός εύλογου χρονικού διαστήματος. Όλα τα θέματα που υπέπεσαν στην αντίληψή μας κατά την διεξαγωγή του έργου τέθηκαν σε γνώση της εταιρίας. Οι σχετικές επισημάνσεις μας που προέκυψαν από την αξιολόγηση των διαδικασιών της εταιρίας, συζητήθηκαν με τα αντίστοιχα στελέχη και ελήφθησαν εγγράφως τα σχόλιά τους. 

ΕΥΘΥΝΗ ΤΗΣ ΔΙΟΙΚΗΣΗΣ 

Η  Διοίκηση  ευθύνεται για τη συμμόρφωση με τις απαιτήσεις σύμφωνα με  το άρθρο 9 της απόφασης Επιτροπής Κεφαλαιαγοράς 1/506/8.4.2009 και για την αποτελεσματικότητα των σχετικών διαδικασιών. 

ΔΙΚΗ ΜΑΣ ΕΥΘΥΝΗ  

Δική μας ευθύνη είναι να αναφέρουμε τα συμπεράσματα από την παρούσα εργασία μας, στα πλαίσια της παραγράφου 1 του άρθρου 9 της Απόφασης 1/506/8.4.2009. Τα τυχόν ευρήματα της [ΕΛΕΓΚΤΙΚΗ ΕΤΑΙΡΕΙΑ] για την ανωτέρω αξιολόγηση αφορούν το βαθμό συμμόρφωσης στις 31 Δεκεμβρίου 2008. Η [ΕΛΕΓΚΤΙΚΗ ΕΤΑΙΡΕΙΑ] δεν φέρει ευθύνη για γεγονότα ή καταστάσεις που ενδέχεται να συμβούν μετά την 31η Δεκεμβρίου 2008.

ΣΥΝΟΨΗ ΤΗΣ ΕΡΓΑΣΙΑΣ ΠΟΥ ΔΙΕΝΕΡΓΗΣΑΜΕ
Διενεργήσαμε την προβλεπόμενη από τις διατάξεις της παραγράφου 1 του άρθρου 9 της απόφασης Επιτροπής Κεφαλαιαγοράς 1/506/8.4.2009, αξιολόγηση της [ΕΠΩΝΥΜΙΑ] ως προς τις απαιτήσεις του άρθρου 9, κατά την 31η Δεκεμβρίου 2008.

Για τον καθορισμό του εύρους του έργου, λάβαμε υπόψη τις δραστηριότητες της εταιρείας. Η προσέγγισή μας  συμπεριέλαβε τα ακόλουθα:

· Διεξαγωγή συνεντεύξεων με στελέχη 

· Επισκόπηση και κατανόηση  των ακολουθούμενων πολιτικών σχετικά με τα αντικείμενα (α) έως ( η)

· Επισκόπηση καταγεγραμμένων διαδικασιών, όπου και εφόσον υφίστανται.

· Επισκόπηση αρχείου παραπόνων σχετικών με την εφαρμογή της δέουσας επιμέλειας και αξιολόγηση των μηχανισμών επίλυσής τους

· Επισκόπηση αρχείου υπόπτων συναλλαγών και αξιολόγηση κριτηρίων, επάρκειας του μηχανισμού εντοπισμού  και αναφοράς υπόπτων συναλλαγών

· Επισκόπηση αλληλογραφίας με την Επιτροπή Κεφαλαιαγοράς

· Επισκόπηση του οργανογράμματος ώστε να αξιολογηθεί ο βαθμός ανεξαρτησίας, επάρκειας στελέχωσης και εποπτείας που ασκεί η διεύθυνση εσωτερικού ελέγχου

· Επισκόπηση  αρχείων πελατών και συναλλαγών ώστε να διαπιστωθεί η ύπαρξη  και να αξιολογηθεί η επάρκεια των μηχανισμών διαχείρισης κινδύνου

· Επισκόπηση αρχείου αναφορών προς τις εποπτικές αρχές ώστε να διαπιστωθεί η ύπαρξη και να αξιολογηθεί η επάρκεια της λειτουργίας της κανονιστικής συμμόρφωσης με το κανονιστικό πλαίσιο κατά του ξεπλύματος χρήματος

· Επισκόπηση του οργανογράμματος ώστε να  αξιολογηθεί η επάρκεια κατανομής καθηκόντων και ευθυνών.

ΣΥΜΠΕΡΑΣΜΑ
Με βάση τις διαδικασίες που διενεργήσαμε δεν έχει περιέλθει στην αντίληψή μας οτιδήποτε που θα μας οδηγούσε στο συμπέρασμα ότι  η [ΕΠΩΝΥΜΙΑ] δεν βρίσκεται σε εναρμόνιση, από κάθε ουσιώδη άποψη, με τις  απαιτήσεις που προκύπτουν από  το άρθρο 9 της απόφασης της Επιτροπής Κεφαλαιαγοράς 1/506/8.4.2009, με εξαίρεση τις περιπτώσεις που παρατίθενται στο παράρτημα 1. 

ΠΕΡΙΟΡΙΣΜΟΣ ΧΡΗΣΗΣ
Η Έκθεση αυτή παρέχεται αποκλειστικά για την πληροφόρηση της Διοίκησης της [ΕΠΩΝΥΜΙΑ] σχετικά με την αξιολόγηση  του βαθμού συμμόρφωσης με τις απαιτήσεις σύμφωνα με  το άρθρο 9 της απόφασης της Επιτροπής Κεφαλαιαγοράς 1/506/8.4.2009  και δεν επιτρέπεται καμία άλλη χρήση εκτός από την κοινοποίησή της στη Επιτροπή Κεφαλαιαγοράς.

Αθήνα [ΗΜΕΡΟΜΗΝΙΑ]
Ο ΟΡΚΩΤΟΣ ΕΛΕΓΚΤΗΣ ΛΟΓΙΣΤΗΣ
	Παράρτημα 1

(1)  Η απόφαση 23/404/22.11.2006 έχει καταργηθεί με την απόφαση 1/506/8.4.2009 του Δ.Σ. της Επιτροπής Κεφαλαιαγοράς. Η ΕΚΘΕΣΗ ΥΠΟΒΑΛΛΕΤΑΙ ΣΥΜΦΩΝΑ ΜΕ ΤΟ ΑΡΘΡΟ  9 ΤΗΣ ΑΠΟΦΑΣΗΣ 1/506/8.4.2009 ΚΑΘΕ 3 ΧΡΟΝΙΑ 

